પ્રાપ્ત માહિતી અનુસાર મેમ્કો વિસ્તારના પ્રેમનગરમાં આવેલ કૈલાસનગરમાં રહેતા સુમેરસિંહ ઉર્ફે પપ્પુ રાધેશ્યામ રાજપૂતે શહેરકોટડા પોલીસ સ્ટેશનમાં રવિ ઉર્ફે લલ્લો ભદોરિયા તથા ત્રણ અજાણ્યા ઇસમો વિરુદ્ધમાં ગાડીઓના કાચ તોડવા તેમજ પથ્થરમારો કરવા અને વિસ્તારમાં આંતક ફેલાવવા માટે ફરિયાદ દાખલ કરાવી છે. ઉલ્લેખનીય છે ગત મોડી રાતે રવિ ઉર્ફે લલ્લો ભદોરિયા તથા તેના ત્રણ સાથી દારો ચિક્કાર દારૂ પીધેલી હાલતમાં કૈલાસનગર વિસ્તારમાં મોઢા પર રૂમાલની બુકાની બાંધીને આવ્યા હતા. તમામ લોકોના હાથમાં બેઝ બોલની સ્ટિક અને ડંડા હતા જેને લઇને વિસ્તારમાં ભયનો માહોલ સર્જાયો હતો.